
De  arteria  spermatica  de  fe  r ente. 

IIoc  nomine  arteriam  appello  ab  anatomicis  nondum  descriptam,  atten- 
tione dignam. 

Ad  testiculum  duae  arteriae  spermaticae  doscendunt,  altera  notis- 
sima illa,  ab  aorta  originem  ducens,  spermatica  interna  ab  anatomicis 
dicta,  altera  adhuc  ignota  ex  arteria  hypogastrica  px^oCcisCens , simul  cum 
vase  deferente  e pelvi  minori  ad  canalem  iuguinalem  et  inde  ad  testiculum 
procedens.  Ilanc  igitur , quoniam  vas  deferens  usque  ad  testiculum  co- 
mitatur , spermaticam  deferentem  nominavi.  Arteria  spermatica  ex- 
terna y ex  arteria  epigastrica  originem  ducens,  hoc  loco  proplerea  non 
commemoranda  est,  quoniam  non  ad  testiculum  ipsum,  sed  lanium  ad 
tunicas  vaginales  funiculi  spermatici  et  ad  propriam  testis  ramos  spargit. 
Oritur  plerumque  arteria  spermatica  deferens  ex  arteria  umbilicali. 
Nascitur  nimirum  ex  umbilicali  ramus  vesiculae  seminali  destinatus  et  ex 
hoc  arteria  spermatica  deferens. 

Arteria  spermatica  interna  superiori  loco  prope  caput  epididymi- 
dis in  substantiam  testiculi  penetrat , arteria  spermatica  deferens  loco  in- 
ferioi'e  prope  caudam  epididymidis  testem  adit.  Utraque  arteria  ramum 
epididymidi  exhibet,  deinde  testiculo  ramos  dat , et  in  tunica  albuginea 
permagna  anastomosi  invicem  coniungitur. 

De  ulteriori  eius  distributione  in  substantia  testiculi  alio  loco  dicetui'. 

Arteriam  spermaticam  deferentem  in  corpore  recte  formato  sem- 
per  adesse  e sectionibus  a me  saepe  repetitis  concludere  licet.  Quae, 
etsi  difhcilius  materiis  in  vasa  iniectis  repletur  quam  arteria  spermatica 
interna  tamen  eadem  fere  diametro  est. 

Quae  quidem  arteria  non  solum  chirurgorum,  castrationem  perfi- 
cientium , verum  etiam  physiologorum  attentionem  meretur. 

Constat  nimirum  inter  omnes  organa  generationis  virorum  et  foe- 
minarum  ita  formata  esse,  ut  singula  cum  singulis  comparare  liceat. 

Mammae  in  utroque  sexu  adsunt,  penis  diLoridi,  scrotum  labiis 
externis,  testiculi  ovariis,  vasa  deferentia  labiis,  ligamenta  uteri  ro- 
tunda gubernaculo  Ilunteri  comparanda  sunt. 

Cuius  quidem  comparationis  rationes  etiam  e nervorum  et  vasorum 
ad  has  paries  distributorum  origine  petere  licet. 

Plexus  nervorum  spermaticorum  testiculi  enim  eandem  originem 
habent  quam  plexus  nervorum  ovarii. 

Arteriae  spermaticae  internae  in  foeminis  ad  ovaria,  in  maribus  ad 
testes  accedunt. 

Organa  genitalia  mulierum  vero  praeterea  arteriam  uterinam  ex  um- 
bilicali arteria  aut  hypogastrica  recipiunt,  quae  magna  anastomosi  cum 
spermatica  interna  coni  ungitur.  Nam  uterina  arteria  ramum  per- 

magnum ad  tubam  et  hinc  ad  ovarium  mittit,  in  arteriam  spermaticam 
internam  transeuntem,  ita  ut  iniectione  omnia  evasa  uteri  vasis  spermati- 
cis et  vice  versa  omnia  vasa  ovarii  etiam  ex  uterina  replere  liceat. 

Similis  igitur  arteriarum  coninnclio  in  maribus  quoque  adest  arte- 
ria spermatica  deferens  ramo  illi  comparanda  est,  ab  arteria  uterina  ad 
tubam  et  ovarium  procedenti. 

De  vesica  prostatica,  rudimento  uteri  i n 
corpore  masculino. 

Constat  inter  omnes  urethram  per  prostatam  penetrare  ibique  ductus 
ejaculatorios  recipere.  Eminet  nimirum  in  urethrae  parte  a prostata  in- 
clusa in  pariete  posteriori  colliculus  seminalis  seu  caput  gallinaginis. 
Pars  huius  colliculi  vesicae  urinariae  propior  crassior  est.  In  media  eius 
parte  ostium  satis  magnum  et  impar  hiat,  ad  vesicam  prostaticam  in 
substantia  parietis  posterioris  prostatae  reconditam  ducens,  quam  ut  accu- 

ralius  indagarem  , aere  vel  materia  fluida  solidescente  replevi.  Tubulum 
ui mirum  in  ostium  illud  intuli  filoque  inflatam  vesicam  constrinxi.  Vesica 
sic  distenta  in  aliis  hominibus  parvae  in  aliis  maioris  fabae  magnitudinem 
habuit.  Colligendo  et  asservando  succo  prostatico  vesica  uou  destinata 
est.  Apertura  ostii  enim  ad  hunc  finem  nimis  ampla  foret. 

Iu  utroque  latere  eius  vesicae  in  superficie  convexa  ductus  ejacu- 
latorii exitum  habent.  Orificium  eorum  satis  augustum  est.  Pars  ante- 
rior vesicae  prostaticae  nimirum  in  urethram  prominens,  a membrana 
pituitaria  urethrae  obducitur.  Sub  hac  membrana  in  utroque  latere  du- 
ctus eiaculatorius  ita  positus  est,  ut  comprimatur  si  urina  vel  aliud  quid- 
piam  urelhream  repleat  et  extendat.  Ilinc  fit  ut  aer  in  urethram  inflatu» 
vesiculas  seminales  non  repleat.  Sibi  enim  ipse  viam  claudit,  angusta 
ostiola  ductuum  eiaculatoriorum  comprimens. 

Reliqua  colliculi  seminalis  pars  magna  ex  parte  e multis  ductibus 
excretoriis  prostatae  tela  cellulosa  fultis  et  iunclis  constat. 

Non  errare  mihi  videor,  si  vesicam  prostaticam  pro  rudimento 
uteri  habeo. 

Embryones  masculini  taurini  enim  Rathkio  teste  dimidio  graviditatis 
tempore  nondum  elapso  canali  ex  urethrae  procedente  instructi  sunt,  in 
cuius  finem  anteriorem  et  superiorem  vasa  deferentia  transeunt  Ilie 
canalis  vaginae  et  utero  similis  est.  Ralhkius  arbitratur  hunc  canalem 
postea  plane  evanescere,  Equidem  vesicam  prostaticam  ex  eo  oriri  nullus 
dubito. 

In  vesica  prostatica  arteria  ramos  spargit  eodem  ramo  arteriae  hy- 
pogastricae originem  trahens,  e quo  arteria  spermatica  deferens  edi- 
tur, et  e quo  arteriae  vesiculae  seminalis  proveniunt.*) 


Rathle,  Abhandlungen  zur  Bildunga-  und  Entwichelungsgeachichte  dea  JIen>- 
achen  und  der  Thiere.  Th.  I.  p.  58,  5<j.  Tab.  V.  Fig.  io , n. 

De  vesicularum  seminalium  structura. 

Vesicularum  seminalium  humanarum  structura  non  tam  simplex 
■est,  quam  ah  anatomicis  describitur.  Quam  ut  accuratius  indagemus,  ne- 
cessarium est,  ut  eas  fluido  mox  in  solidam  materiam  abeunte  penitus 
repleamus  , telam  cellulosam  musculosamque  tunicam  eius  tollamus  atque 
sic  membranam  mucosam  detegamus.  Quem  in  finem  prostatam  aperui, 
ostia  ductuum  eiaculatoriorum  ligavi  et  per  vasa  defereulia  materiam  il- 
lam fluidam  in  vesiculas  inieci. 

In  colliculo  seminali,  ut  supra  iam  diximus,  tria  hiant  ostia  maiora, 
unum  medium  impar,  in  vesicam  prostaticam  ducens,  duo  lateralia  multo 
minora,  ab  utroque  latere  iuxta  vesicam  prostaticam  posita.  Haec  sunt 
orificia  ductuum  eiaculatoriorum,  qui  a lutere  vesicae  prostaticae  in  pa- 
riete posteriori  prostatae  decurrentes,  dimidio  pollice  longiores  sunt,  et 
quo  magis  ascendunt  eo  ampliores  fiunt.  Uterque  ductus  eiaculalorius 
sub  acuto  angulo  denique  in  vesiculam  seminalem  et  in  vas  deferens  transit. 

Vesicula  seminalis  est  appendix  coecus  tubo  flexuoso  similis,  cana- 
lem multo  ampliorem  includens  quam  ductus  eiaculalorius  et  vas  deferens. 
Diameter  canalis  2 u' — 3'"  Paris,  aequat.  Canalis  tam  tortuosus  est, 
ut  iterum  iter umque  ascendat  et  descendat,  vertatur  et  revertatur.  Sin- 
gulae flexurae  tela  cellulosa  inter  se  continentur.  Canalis  caeterum  ra- 
mosus est.  In  aliis  hominibus  enim  in  plures  canales  tortuosos  fere  ae- 
que longos  dividitur  in  aliis  unus  canalis  perlongus  mullis  brevibusque 
ramis  instructus  et  excrescentiis  gemmarum  formam  habentibus  prae- 
ditus est. 

Iu  omnibus  quos  inquisivi  hominibus  parietes  vesicularum  , innume- 
ris cellulis  , vesiculis  pulmonalibus  admodum  similibus,  obsiti  sunt.  Ita- 
que cellulae  parlim  in  glomerulos  minores  xnaioresve  congestae  parti  m 
in  superficie  dispersae  lotam  superficiem  ita  tegunt,  ut  interstitia  a cel- 
lulis non  tecta  frustra  quaeras.  Superficies  vesicularum  seminalium  ma- 
teria penitus  repletarum  magnam  propterea  similitudinem  habet  cum  su- 
perficie glandularum  conglomeratarum,  pulmonum  vel  pancreatis,  quorum 

ductus  excretorii  materia  iniecta  usque  ad  fines  coecos  repleti  sunt.  Nul- 
lam vero  glandulam  novi  vesiculis  seminalibus  tam  similem,  quam  glan- 
dulas Meibomianas.  Hae  enim  glandulae  et  ipsae  canalium  tortuosorum; 
formam  habent  quorum  parietes  innumeris  cellulis  in  canalem  hiantibus 
obsiti  sunt.  Haec  exigua  magnitudine  potissimam  ab  iis  discrepant. 

Minimae  cellulae  vesicularum  seminalium  diametrum  habent  0,3 
Liu.  Par.  maxima  0,1  JLiu. 

A glandulis  couglomeralis  hac  re  maxime  discrepant  vesiculae  semi- 
nales , quod  canales  non  iterum  ilerumque  in  minores  minoresque  ramos 
dividuntur,  sed  cellulae  et  glomeruli  cellularum  immediate  iu  cavum  am- 
plum canalis  tortuosi  hiant. 

Dissectis  igitur  vesiculis  seminalibus  vacuis  rete  scptulorum  exiguo- 
rum in  interna  parietis  superficie  conspicimus  simile  reticulo  illi  quod  iu 
vesicula  fellea  etiam  deprehenditur.  Et  prolecto  quidem  eandem  etiam, 
utilitatem,  uti  alio  loco  demonstrabimus,  reticularis  textus  vesiculae  felleae 
habet  quam  hic  in  vesiculis  seminalibus  observatus.  Septula  illa  maiores 
cellulas  invicem  separant  e minoribus  compositas,  eoque  magis  promi- 
nent, quo  maiores  glomeruli  cellularum  sunt,  quos  invicem  separant. 
In  cavitate  maiorum  glomerulorum  reto  minorum  septulorum  conspicitur. 

initium  vasis  deferentis  similem  structuram  habet 
quam  vesiculae  seminales. 

Vas  deferens  eo  loco  quo  ad  vesiculam  seminalem  proprius  accedit, 
tumet.  Causa  tumoris  partim  in  maiori  amplitudine  canalis,  partim  in 
flexuris  eius,  maxime  vero  in  brevibus  ramis  et  in  glomerulis  cellula- 
rum quibus  obsitum  est  vas  deferens , posita  est. 

Cellulae  Iere  eandem  formam  et  magnitudinum  habent  quam  iu  ve- 
siculis seminalibus.  Glomeruli  cellularum  vero  parietibus  adiuncti  paulo 
minores  sunt. 

Quam  vasis  deferentis  fabricam  si  accurate  cum  structura  vesiculae 
semiualis  comparas  uou  dubitabis , quin  utrique  idem  finis  sit.  Nonuun- 

quam  adeo  ductui  eiaculatorio  nonnulli  glomeruli  adhaerent  e cellulis 
compositi  et  cum  ductu  eiaculatorio  communicantes. 

' ' . . * . ...  J 

F esic ulae  seminales  et  vas  deferens  fibris  muscula - 

r ibus  praedita  sunt. 

Telam,  cellulosam  et  vasa  sanguifera  cultro  a vesiculis  seminalibus 
auferens,  semper  stratum  sub  rubrum,  vere  musculosum  inveni,  membra- 
nam pituitariam  6eu  propriam  tegens.  Fibrae  musculares  non  omnes 
ita  positae  sunt,  ut  canalis  superficiem  sequantur,  sed  etiam  hic  illic  ab 
altera  ad  alleram  flexuram  transeant. 

Quas  quidem  fibras  musculares  haud  facile  deteges  et  persequeris, 
nisi  vesiculis  seminalibus  materia  solidescente  antea  1'eplelis.  Eodem  admi- 
niculo quoque  ad  tunicas  vasis  deferentis  accuratius  inquirendas  usus  sum, 
et  hoc  modo  eo  etiam  perveni,  ut  ablato  strato  celluloso  in  hoc  canali 
distento  fibras  musculares  detegerem,  quorum  stratum  externum  longi- 
tudinem canalis  sequi  videtur. 

-*  ' 9 > ‘ • / 
Fluidum  vesiculis  seminalibus  et  vase  deferente  con- 
tentum num  eiusdem  natur  a e sit ? 

Ioh.  Huuterus  probare  studuit  fluidum  vesiculis  seminalibus  conten- 
tum valde  diversum  esse. 

Ad  cuius  sententiae  veritatem  examinandam , succum , vase  defe- 
rente inclusum  et  vesiculis  seminalibus  contentum  inter  se  comparare 
necesse  est.  Miror  igitur  Ilunterum  viam  minus  tutam  ad  probandam 
opinionem  praetulisse.  Comparavit  nimirum  semen  homine  vivo  effu- 
sum cum  fluido  in  vesiculis  seminalibus  mortuorum  contento,  eosque  succos 
indole  plane  diversa  invenit.  Iu  semine  eiaculato  non  solum  fluidum  testo 
secretum,  sed  etiam  succus  prostaticus  inest. 

Semen  in  diversis  partibus  vasis  deferentis  contemplatus  inveni  se- 
men non  semper  ubique  eodem  colore  esse.  In  vase  deferente  epididy- 
midis semen  llavescens,  in  media  parte  vasis  deferentis  eiusdem  lio 

minis,  albidum,  in  fine  vasis  defei-entis  atque  in  vesicula  seminali  c flavo 
rubrum  ( 'brdunlich ) inveni.  In  aliis  hominibus  semen  in  toto  vase  defe- 
rente et  in  vasis  seminalibus  omnibus  colorem  e flavo  rubrum  habet  ita, 
ut  lobuli  testis  adeo  hunc  colorem  habeant.  In  vesiculis  seminalibus  vero 
hic  color  semper  maxime  perspicuus  est,  fluidum  contentum  autem  simul 
magis  liquidum  et  minus  tenax  est.  E prostata  plerumque  succum  albidum 
aut  ex  albo  flavescentem  expressi,  plane  diversum  a succo  vesiculis  se- 
minalibus contento.  Ut  certiores  hac  de  re  fiamus  num  in  diversis  parti- 
bus vasis  deferentis  color  seminis  sensim  sensimqne  eo  magis  mutetur  quo 
longius  semen  per  hunc  canalem  procedit,  necessarium  est  semen  diverso- 
rum animalium  repente  necatorum  inquirere. 


Sed  bis  praemissis,  producendi  nunc  sunt  Candidali  Praenobilissimi 
summorum  iu  arte  medica  honorum 

GUSTAVUS  HENRICUS  SCHERZER 

MEDICINAE  BACCAIjAUREU  S , 
qui  de  vita,  studio  medico  dicata,  ita  exposuit: 

Natus  sum  Lipsiae  anno  1805,  patre  Ioasse  Davi  de  Scii  eme  no , 
chirurgo  huius  urbis  seniore , et  matre  Fni derica,  e gente  Zopfia, 
ijuam  ante  decem  abhinc  menses  dira  mors  mihi  eripuit;  putrem  vero  opti- 
mum., anno  suae  aetatis  septuagesimo  nono  summa  adhuc  valetudine 
f ruentem  superstitem  laetor , cuius  vitam  ut  ad  extremos  usque  limites 
producat,  Deum  0.  31.  ex  animo  precor. 

Primis  Hierarum  atque  religionis  elementis  in  schola  huius  urbis  ci- 
vica imbutus , scholae  dein  Thomanae  traditus  sum,  ubi  per  octo  annos 
b.  Hostu  m,  Hei  chemia  cii  i vm,  b.  Fridelivm,  Weigelivm  et  Hoiil- 
FELDIUM  praeceptores  habui  dilectissimos  et  de  me  bene  meritos.  Civibus 
acadcmicis  a beato  Beckio , /.  t.  Hectore  3Iagnifico  a dscriptus  in  phi/oso- 

pTims  adii  Exc.  Krugittm , in  physicis  b.  Gilrertum , * ***** 
ZOo/o°*™  ^ SeHWABmcHmM  a/que  Kuszeu ai,  m cWc*  W 
Eschesbacuwm.  In  anatome  generali  et  speciali  atque  in  dissecandis 
cadaveribus  Exc.  Weuerus  et  b.  Bockius,  in  physiologia  ille  et  Exc. 
Kusnxius  sen.  praeceptores  mihi  fuerunt;  anatomiam  pathologicam  Exc. 
Ceruttius  , pha rm  aco  logium  Exc.  Haasivs , pathologiam  atque  thera- 
piam Exc.  Pucheltus  et  Exc.  Ceruttius  mihi  impertierunt.  Praele- 
ctionibus Exc.  Hasperi  de  historia  medicinae  pragmatica , IU.  Heisro- 
tuii  de  antropologia , J&rc.  Wendleri  de  medicina  forensi , ///.  Cl  ik/ 
* thera^P^ali,  Exc.  Rutilii  de  chirurgia  atque  ophthalmiatria 
interfui.  Denique  institutum  clinicum  regium  ducibus  III.  Claro,  Exc . 
Kuhlio  et  Exc.  Wesdlero,  oUtetricium  IU.  Ioehgio,  polic/i, licum 
Exc.  Cervttio  moderantibus  ophlhutmologicum  vero  sub  Exp.  IUtteri - 
Cii  u auspiciis  f requentavi. 


lonhgit  mihi  quoque,  ut  per  aliquot  tempus  Berolini  clinicis  scholis 
IU.  Bartiielsii  et  Exc.  Woleii  , nec  non  chirurgicis  ad  lectos  aegroto- 
rum institutionibus  atque  operationibus  IU.  V.  V.  Rustii  et  de  Graefii 
inter  esse  possem ; ibidem  vero  etiam  b.  Rudolpiiium  de  anato  mia  atque 
physiologia  atque  Exc.  Iuskexum  de  ophthalmiatria  audivi. 

Quibus  praeceptoribus  omnibus , hac  occasione  mihi  oblata,  nec  non 
singulis  de  me  meritissimis , inprimis  III.  Claro,  Exc.  Kuhlio  atque 
Exc.  Cervttio,  qui  mihi  semper  favoris  et  benevolentiae  dederunt  docu- 
menta, publicas  nunc  ago  gratias  et  Deum  0.  M.  precor,  ut  omnes,  sal- 
vos atque  incolumes  servare  velit. 


Superatis  apud  ordinem  medicum  examinibus  dissertationem  „De 
Prosopalffia " scripsit  et  die  I.  Martii  a.  c.  contra  adversariorum 
objectiones  ita  defendit,  ut  Doetoris  Medicinae  et  chirurgiae  honoribus 
ornaretur. 

Alter  Candidatus  Praenobilissimus 

, davides  eduardus  kretzschmar 

MEDICINAE  B AC CAL AUREUS , 

Jiaec  de  vita  ad  ordinem  medicum  retulit: 

Naius  sum  Lipsiae  anno  huius  saeculi  duodecimo , patre  Davi  de  , ap- 
paritore praefecturae  circuli,  et  matre  Carolotta,  e gente  I OGLERJA, 
quos  dilectissimos  parentes  Deus  Opt . Max . diu  salvos  et  incolumes  mihi 
servet , precor  animo  ac  sincero.  Primis  Hierarum  elementis  in  scho- 
la huius  uriis  gratuita  senatoria,  ulib.  Plato  et  Doct.  Dolz  habui  prae- 
ceptores , quorum  insignium  de  me  merilorem  non  possum  non  in  dies  gra- 
tus recordari,  imbutum  anno  aetatis  decimo  tertio  tradidit  paler  curae  ac 
disciplinae  Doct.  Basdik , cui  omnia , quae  e literis  in  usum  meum  con- 
verti, grato  animo  debeo,  quemque  ob  magna  disciplinae  et  paterni  quasi 
amoris  beneficia,  quibus  me  condecorare  haud  dedignabatur , nominare 
delector.  4 • 

Postquam  inde  per  breve  modo  tempus  inclytam  scholam  Thonutnam 
frequentassem  et  egregiam  b.  Rost,  Doglt.  Stallbaum , Hoiilfeld, 
Iaun  , Lirsius  — virorum  de  educatione  iuvemm  eximie  meritorum  — 
doctrinam  expertus  essem,  anno  aetatis  decimo  octavo  inter  alumnos  col- 
legii medico  -chirurgici,  quod  floret  Dresdae,  receptus  scholis  anatomicis 
theoretico -praei  icis , physiologicis  III.  Seiler,  physicis  et  chemicis  Exc. 
Ficis us,  botanicis,  zoologicis  et  mineralogicis  III.  Reichesbah , nec  non 
praelectionibus  de  palhologia  et  therapia  generali  atque  de  materia  medica 
Exc.  ab  Ammos  interfui;  in  anatome  praclica  sum  exercitatus  ab  Exp. 
Fraeszel  etb.  Guestiier.  Porro  scholas  pathologico - therapeuticas  Exc. 
Cuoulast , chirurgicas  Exc.  Pecii  et  institutum  clinicum  eodem  duce  fre- 
quentavi, nec  non  scholis  de  akiurgia  et  arte  fascias  applicandi  Exp.  A>- 
scuuetz  assedi. 

Post  annos  duos  Lipsiam  petii  et  ab  IU.  Haase  t.  t.  rectore  magni- 
fico , civibus  Intius  universitatis  l Herarum  adseriptus , scholas  philosophicas 
Exc.  Krug,  anlhropologicas  IU.  Heisrotii , mathematicas  et  physicas  b. 

Brasdes , anatomicas , physiologicas  Exc.  Wlder  frequentavi;  accepi 
deinde  anaiomen  comparatum  ah  Exc.  Volk.masm  , chemiam  theor.etic.o- 
pracf icunt  ah  Excc.  Erdmass  et  Kueiis  imi. , hotanicen  et  historiam 
naturalem  ah  Exc.  Sctl  WAEGlilCHES , analomiam  pathologicam  ub  Exc. 
Cerceti  et  therapiam  generalem  ah  Exc.  Badius. 

Uno  et  quod  excurrit  anno  ita  praeterlapso , //«#  praescriptas  doctri- 
nas examine  pro  Baccataureatu  absolvi. 

Deinde  mihi  tradidere  fragmenta  e materia  medica  III.  'Schuartze, 
pathologiam  et  therapiam  specialem  Exc.  IIaase  el  Cervtti , diaeteticen 
Exc.  Badius,  psychiaVriam  11/.  Heisrotu , medicinam  forensem  Exc. 
Wesdler , artem  ophthalmiatricam  Exc.  Kuiil  et  Kuehs , pater,  ar- 
tem obstetriciam  III.  Ioerg  , examinatoria  de  chirurgia  Exc.  Kuiil  et 
denique  curae  morborum  internorum  operam  navavi  in  scholis  clinicis  II/. 
Clarus,  Excc.  Wesdler  et  Kuiil,  in  instituto  obstetricio  IU.  Ioerg, 
et  in  ophthalmialrico  Exc.  Bittericii  ducibus. 

Thcoreticis  usum  iungendi  satisfecere  desiderio  meo  Exc.  Wesdler 
et  Exp.  Scuulze  , cognatus  mihi  dilectissimus , quibus  ducibus  prima  in 
praxi  medica  stipendia  merui. 

Quibus  viris  omnibus , pro  repetitis  erga  me  humanitatis  atque  bene- 
volentiae documentis  pias  gratias  et  sinceras  hic  publice  profero. 


Superato  nunc  etiam  apud  Ordinem  Medicum  tentamine  practico 
candidatus  dignus  indicatus  est  Doctoris  medicinae  honoribus,  si  prae- 
terea publicum  doctrinae  speeimem  dissertatione  bene  elaborata  et  rite 
contra  adversarios  defensa  exhibuisset.  Die  igitur  XXII.  Martii  a.  c.  dis- 
putatio inaugnralis  circa  „Linamenta physiologiae  morborumu  instituetur, 
quam  solemnilalem  acaderaicam,  ut  Vos  RECTOR  ACADEMIAE 
MAGNIFICE,  PROFESSORES  ET  FAUTORES  EXCELLENTIS- 
SIMI, COMMILITONES  ORNATISSIMI  praesentia  vestra  celebre- 
tis humanissime  rogavi. 

P.  P.  Dom.  Chr.  V.  Indica  MDCCCXXXVI. 

